
Haigla tn 1, 3, 5, 7, 9 maa-ala 

detailplaneeringu kehtestamine 
1. Asjaolud ja menetluse käik

Haigla tn 1, 3, 5, 7, 9 maa-ala detailplaneering  oli algatatud Narva Linnavolikogu 17.03.2005 otsusega nr 31/52 SA Narva Haigla ettepanekul. 

Detailplaneeringuga on ette nähtud maa-alale uue juurdesõidu rajamine Ak. Maslovi tänava poolt, sõiduteede, kõnniteede ja parkimiskohtade rajamine. Haigla tn 5 krundile planeeritakse helikopteriplatsi ning uue 2-korruselise haiglahoone (max. ehitusalune pindala 1200 m², kõrgus 12 m) rajamine. Ette nähtud muruplatside, väike- ja kõrghaljastuse istutamine. Määratakse ehitusõigus Haigla tn 1 olemasoleva hoonele 6-korruselise juurdeehitiseks. Planeeritud parkimiskohtade arv on 131. Planeeritava ala pindala on ca 5 ha.

Tegemist on Kreenholmi kinnismälestiste kaitsevööndiga. Detailplaneering ei sisalda kehtiva Narva linna üldplaneeringu muutmise ettepanekut.
Planeeringu vastuvõtmine toimus 18.06.2009 Narva Linnavolikogu otsusega nr 84. Avaliku väljapaneku ajavahemikul 10.07. - 24.07.2009 ei esitatud planeeringule mitte ühtegi kirjalikku protesti ega ettepanekut planeeringu lahenduste muutmiseks.
Detailplaneering on koostatud vastavuses Planeerimisseaduse ja lähteülesande nõuetega. Arhitektuuri- ja Linnaplaneerimise Amet teeb ettepaneku detailplaneeringu kehtestamiseks. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2  kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikedele 4 ja 7.

3. Otsus

3.1. Kehtestada Haigla tn 1, 3, 5, 7, 9 maa-ala detailplaneering.
3.2. Narva linna Arhitektuuri- ja Linnaplaneerimise Ametil teha otsus teatavaks SA Narva Haiglale ning avaldada ajalehes, milles Narva  linn avaldab ametlikke teateid.
4. Rakendussätted
4.1. Otsus jõustub teatavaks tegemisest.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

